recursal/SuperWikiNEXT-32B huggingface dataset:
**ABC विश्लेषण** सामग्री प्रबंधन में प्रायः इस्तेमाल होने वाले वस्तु-सूची के वर्गीकरण तकनीक को परिभाषित करने के लिए इस्तेमाल किया जाने वाला एक व्यवसायिक शब्द है।

ABC विश्लेषण वस्तुओं की पहचान करने वाली क्रियावली प्रदान करता है जिसका सभी वस्तु-सूची की लागत पर एक महत्त्वपूर्ण प्रभाव होगा हालांकि यह विभिन्न प्रकार के स्टॉक या माल की पहचान करने वाली क्रियावली भी प्रदान करता है जिसे विभिन्न प्रबंधन व नियंत्रण की आवश्यकता होगी.

जब ABC विश्लेषण किया जाता है, तब परिणामों के आधार पर वस्तु-सूची का मूल्य निर्धारित किया जाता है (वस्तु की लागत को अवधि में वितरित/खपत की मात्रा से गुणा करके) और तब इसे रैंक या स्थान प्रदान किया जाता है। परिणामों को तब आम तौर पर तीन बैंडों या समूहों में वर्गीकृत किया जाता है। ये बैंड ABC कोड कहलाते हैं।

ABC कोड
-------

1. "A श्रेणी" वस्तु-सूची में आम तौर पर कुल मूल्य के 80%, या कुल मदों के 20% वस्तुएं होंगीं.
2. "B श्रेणी" वस्तु-सूची में लगभग कुल मूल्य के 15%, या कुल मदों के 30% वस्तुएं होंगीं.
3. "C श्रेणी" वस्तु-सूची में शेष 5%, या कुल मदों के 50% वस्तुएं होंगीं.

ABC विश्लेषण पैरेटो सिद्धांत के समान है जिसमें कुल मूल्य का एक बड़ा अंश आम तौर पर "A श्रेणी" समूह में आएगा लेकिन वस्तु-सूची की कुल मात्रा का एक छोटा सा प्रतिशत ही इसे मिल पाएगा.

सन्दर्भ
-------

1. ↑   आपूर्ति शृंखला प्रबंधन के लिए विनिर्माण योजना व नियंत्रण प्रणाली; 
थॉमस ई. वॉलमन द्वारा
2. ↑   Archived 2008-06-17 at the Wayback Machine वस्तु-सूची का ABC विश्लेषण कैसे किया जाये
3. ↑   ओरेकल ई-बिजनेस सुइट विनिर्माण व आपूर्ति शृंखला प्रबंधन;
बस्टिन जेराल्ड, निगेल किंग, डैन नैचेक द्वारा
4. ↑   क्रय व आपूर्ति शृंखला प्रबंधन; केनेथ लाइसंस, ब्रायन फैरिंगटन द्वारा

इन्हें भी देखें
---------------

वस्तु-सूची  

स्टॉक\_मैनेजमेंट (माल\_प्रबंधन)
**जिगरवाला** 1991 में बनी हिन्दी भाषा की फिल्म है। प्रमुख भूमिकाओं में अनिल कपूर और टीना मुनीम हैं।

संक्षेप
-------

रणजीत सिंह अपनी पत्नी लक्ष्मी और छोटे भाई अमर के साथ एक छोटे से गांव में रहते हैं। गाँव का जमींदार धुरजन सिंह, रणजीत का उसकी नीतियों के खिलाफ बोलने पर नाराज है और उसे धमकी देता है। जब रणजीत पुलिस शिकायत दर्ज कराने जाता है, तो वह पुलिस स्टेशन में ही मारा जाता है। मरते हुए, वह अपनी पत्नी से अमर को बताने के लिए मना करता है कि उसे किसने मारा, क्योंकि अमर अपने प्रतिशोध में अपना मन खो देगा। सादे कपड़ों में पुलिस धुरजन को पकड़ती है और उसे दोषी करार देकर जेल में डाल दिया जाता है। जब वह जेल से लौटता है, तो उसे पता चलता है कि उसका बेटा जग्गा मारा गया है, और वह बदला लेने के लिए तैयार हो जाता है। जिस व्यक्ति की उसे तलाश है वह अमर ही है, रणजीत का भाई।

मुख्य कलाकार
------------

* अनिल कपूर - अमर सिंह
* टीना मुनीम - सोहनी
* अमरीश पुरी - धुरजन सिंह
* गुलशन ग्रोवर - लखन सिंह
* जगदीप - श्यामू
* प्रीती सप्रू - तारा सिंह
* युनुस परवेज़ - लालाजी
* विश्वजीत - रणजीत सिंह
* तेज सप्रू - हत्यारा

संगीत
-----

संगीतकार - नदीम-श्रवण

| गीत | गायक | गीतकार |
| --- | --- | --- |
| चले हैं बराती बन ठन के | शब्बीर कुमार, आशा भोंसले |  |
| हम तो हैं तीन भाई | आशा भोंसले, अमित कुमार | मदन पाल |
| बन के दुल्हन हमारे घर | अमित कुमार | गौहर कानपुरी |
| बड़ी मुश्किल में जान फँसी | अमित कुमार |  |
| ऐसा लगता था ये बैरी सावन | आशा भोंसले, अमित कुमार |  |
| अपने आशिक को पहचानो | मोहम्मद अज़ीज़ | मंगल सिंह |

बाहरी कड़ियाँ
-------------

* *जिगरवाला*  इंटरनेट मूवी डेटाबेस पर
यहाँ **देश**, **राज्य** तथा **राष्ट्र** शब्दों के भिन्न अर्थ हो सकते हैं,अतः इन सत्ताओं की विभिन्न सूचियाँ सम्भव हैं। विकिपीडिया  प्रस्तुत करता है निम्न सूचियाँ :-
* विश्व के देशों की सूची, जिसमें स्वतंत्र राष्ट्रों से तात्पर्य है (अन्तराष्ट्रीय मान्यता प्राप्त और गैर मान्यता प्राप्त दोनों ही), बसे हुए स्वतंत्र क्षेत्र एवं विशिष्ट सार्वभौमिकता के क्षेत्र ।
* सार्वभौमिक राष्ट्रों की सूची, जिसमें उनकी सार्वभौमिकता की सीमा की भी सूचना है। इसमें सर्वथा मान्यता प्राप्त (वैधानिक मान्यता) एवं वे भी जिन्होंने सार्वभौमिकता का दावा किया है, जबकि दावित क्षेत्र का वास्तविक नियंत्रण भी उन्हीं के पास है, ।

सम्बंधी सूची है संघों की, गैर मान्यता प्राप्त देशों की, स्वायत्तता प्राप्त देशों की, अधीन क्षेत्रों की, एवं विवादित क्षेत्रों की। कुछ सन्दर्भों में कुछ उप राष्ट्रीय सत्ताओं हेतु देश एवं राष्ट्र शब्द प्रयोग किए गए हैं, 

 width="100%" style="background:transparent"

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ██ AUS | ██ DAN | ██ FRA | ██ NED | ██ NZL | ██ NOR | ██ GBR | ██ USA |  |

चित्र:Trust and Non-Self-Governing Territories.djvuट्रस्ट और गैर - स्व - शासी शासित प्रदेशों की संयुक्त राष्ट्र की सूची (सरकारी दस्तावेज़)
एक **अधीन क्षेत्र** या निर्भर क्षेत्र या अधीनस्ततायें, वह क्षेत्र होता है जिसके पास एक राष्ट्र के रूप में पूर्ण राजनीतिक स्वतंत्रता या संप्रभुता नहीं होती. 

अधीनता की कई कोटियाँ और प्रकार होते हैं और प्रायः यह अन्य उपराष्ट्रीय इकाईयों से भिन्न होती हैं और इन्हें शासित राष्ट्र की मातृभूमि या मुख्य भूमि का हिस्सा नहीं माना जाता है। ज्यादातर मामलों में यह क्षेत्र भी पृथकता के एक अलग प्रकार का प्रतिनिधित्व करते हैं। जहाँ एक उपराष्ट्रीय इकाई किसी राष्ट्र की मुख्य भूमि के किसी एक हिस्से का का प्रतिनिधित्व करती है, वहीं एक अधीन क्षेत्र एक सुदूर क्षेत्र हो सकता है जिसे उपराष्ट्रीय इकाई से कहीं अधिक स्वायत्तता हासिल हो। उदाहरण के लिए, कई अधीन क्षेत्रों की शासित राष्ट्र से काफी हद तक अलग अपनी एक अलग कानूनी प्रणाली है। विभिन्न कानूनी और संवैधानिक परंपराओं में भिन्नता के आधार पर, इन क्षेत्रों को राष्ट्र का एक अंग माना या नहीं माना जा सकता।

वह क्षेत्र जिन्हें अलग से परतंत्र क्षेत्र कहा गया है, वह क्षेत्र हैं जो विवादित हैं, जिन पर कब्जा है, जिनकी सरकार निर्वासन में है या जिनका एक गैर नगण्य स्वतंत्रता आंदोलन है।

वर्तमान में 58 अधीन क्षेत्र इस सूची में हैं, ऑस्ट्रेलियाई, ब्रिटिश एवं न्यूजीलैंड के क्षेत्र, जो कि राष्ट्रमंडल के क्षेत्र हैं। शीत युद्ध के दौर मानव सभ्यता ने एक नई अधीनता देखी थीं ! आज भी पूरी दुनिया अमेरिका से एक नई अधीनता महसूस कर रही है ! अपनी संप्रभुता खोना ही अधीनता है !

1. ↑  उदाहरणार्थ यूनाइटेड किंगडम के घटक देश (इंग्लैंड, उत्तरी आयरलैंड, स्कॉटलैंड और वेल्स)।
**प्रोफेसर चमनलाल सप्रू** (जन्मः- 22 जनवरी 1935 श्रीनगर (जम्मू-कश्मीर)) निष्ठावान हिन्दीप्रेमी एवं शिक्षक और कश्मीर के सांस्कृतिक इतिहास के अधिकारी विद्वान, लेखक, पत्रकार एवं सामाजिक कार्यकर्ता हैं। उनके प्रयास से हिन्दी को जम्मू-कश्मीर के कॉलेजों में एक ऐच्छिक विषय के रूप में पढ़ाने की विधिवत व्यवस्था हुई।

आजकल वे कश्मीर सांस्कृतिक संपदा पर अनुसंधान करने के साथ-साथ 'कोशुर समाचार पत्रिका' के अवैतनिक संपादक हैं।

संपादन
------

गद्य-प्रवाह, पद्य-प्रवाह, षटदल, प्रतिनिधि पद्य-प्रवाह, गद्य-विभा, नीलजा, दीनानाथ नादिम अभिनंदन ग्रंथ, काशीनाथ दर रचनावली आदि पुस्तकों का संपादन।

### पत्रिकाएँ

* कश्यप (मासिक)।
* सतीसर (त्रैमासिक)।
* कोशुर समाचार (मासिक बहुभाषी पत्रिका, हिन्दी खंड)
* श्रीनगर (कश्मीर) के दो विशेषांकों-प्रेमचंद विशेषांक तथा शेर-ए-कश्मीर विशेषांक।

प्रकाशन
-------

* हिन्दी, अंग्रेजी, कश्मीरी और उर्दू में पन्द्रह पुस्तकें।
* 'केसर और कमल' तथा 'संतूर के स्वर' पुस्तकों पर राज्य एवं केन्द्र सरकार द्वारा पुरस्कार।
* श्री हरी भगवान दर्शन (यात्रावृत्त)
* सर्वभाषा कोश (कश्मीरी खंड), वितस्ता की वाणी।
* प्रतिनिधि कश्मीरी कहानियां
* कश्मीरी मुहावरे
* अभिनव हिन्दी व्याकरण तथा रचना
* कश्मीरी भाषा प्रवेश
* विस्थापन की कहानियां
* संघर्षमय
* आज और कल

### अनुवाद

भारतीय कविता (भारतीय ज्ञानपीठ के वार्षिक संग्रहों के कश्मीरी खंड)

सम्मान एवं पुरस्कार
-------------------

हिन्दी में पंद्रह, कश्मीरी में दो, उर्दू में एक, अँग्रेज़ी में एक पुस्तक के रचयिता प्रोफ़ेसर सप्रू को अपनी दो महत्वपूर्ण पुस्तकों 'केसर और कमल' तथा 'संतूर के स्वर' पर केंद्रीय तथा राज्य सरकार की ओर से पुरस्का‍र भी प्राप्त हो चुके हैं। वे उत्तर प्रदेश सरकार के 'सौहार्द्र सम्मान', मैसूर हिंदी प्रचार परिषद के 'स्वर्ण जयंती पुरस्कार' तथा हिंदी अकादमी, दिल्ली के 'साहित्यकार सम्मान' से भी सम्मानित किए जा चुके हैं। हिंदी की अप्रतिम सेवा के लिए उनको 'केंद्रीय हिंदी संस्थान' ने 'गंगाशरण सिंह पुरस्कार' से सम्मानित किया है।

सन्दर्भ
-------

1. ↑  केन्द्रीय हिन्दी संस्थान[*मृत कड़ियाँ*]
2. ↑  प्रो॰ चमनलाल सप्रू[*मृत कड़ियाँ*]

बाहरी कड़ियाँ
-------------

* श्री चमनलाल सप्रू (हिन्दीभवन)
* चमनलाल सप्रू
* कश्मीर में हिन्दी : स्थिति और संभावनाएँ -प्रो. चमनलाल सप्रू
चीन-कोरिया मैत्री पुल, या चीन-उत्तर कोरिया मैत्री पुल, चीन-उत्तर कोरिया सीमा पर अम्नोक नदी पर स्थित एक पुल है। यह चीन में डांडोंग और उत्तर कोरिया के सिनुइजू शहरों को रेलवे और सड़क मार्ग से जोड़ता है। इस पुल को पैदल चलने वालों को पार करने की अनुमति नहीं है। ये पुल उत्तर कोरिया में प्रवेश करने के कुछ सीमित मार्गों में से एक है। यह चीन में एक प्रमुख पर्यटक आकर्षण है|

1990 में इसका नाम 'यलु (अम्नोक) रिवर ब्रिज' से बदल कर वर्तमान नाम कर दिया गया था। पुल का निर्माण इंपीरियल जापानी सेना (IJA) द्वारा अप्रैल 1937 और मई 1943 के दौरान किया गया था जब जापान का कोरिया और उसके कठपुतली राज्य मंचुकुओ (अब उत्तर पूर्व) पे कब्ज़ा था।

इतिहास
------

इस पुल के लगभग 100 मीटर (110 yd) नीचे की ओर एक पुराने पुल के अवशेष हैं, जिसे अब यलू रिवर ब्रोकन ब्रिज के रूप में जाना जाता है, जिसे अक्टूबर 1911 में चीन और कोरिया के बीच यातायात के लिए खोला गया था। बाद में इसके साथ एक और अधिक आधुनिक पुल का निर्माण किया गया जो की 1943 में चालू हुआ। दोनों पुलों पर कोरियाई युद्ध के दौरान अमेरिकी सैन्य विमानों द्वारा बहुत हमला किया गया और बमबारी भी की गई। नवंबर 1950 से फरवरी 1951 तक, अमरीकी वायु सेना (USAF) ने चीनी सेना और कोरिया के सैन्य बल का संपर्क काटने के प्रयास में इन पुलों पर बार-बार B-29 भारी बमवर्षकों और F-80 लड़ाकू-बमवर्षकों का इस्तेमाल करके नष्ट करने का प्रयास किया। मौजूद गंभीर कठिनाइयों के बावजूद, पुलों की बार-बार मरम्मत की गई (मुख्य रूप से चीन द्वारा)। 1911 के पुराने पुल को अमरीकी वायु सेना के हाथों विनाश के बाद खंडहर ही छोड़ दिया गया था और केवल 1943 के नए पुल की मरम्मत की गई और 1953 में युद्ध की समाप्ति के बाद इसे वापस उपयोग में लाया गया।

सन्दर्भ
-------

1. ↑
2. ↑
**अजीता राजी** (अँग्रेजी:Azita Raji, जन्म: 29 सितंबर 1961), भारतीय मूल की स्वीडन में अमेरिकी राजदूत हैं। अमेरिकी राष्ट्रपति बराक ओबामा ने 23 अक्टूबर 2014 को इस भारतीय मूल की अमेरिकी नागरिक को स्वीडन में अमेरिकी राजदूत के तौर पर नामित किया था। इसके पूर्व वे कोलम्बिया बिजनेस स्कूल के सोशल एंटरप्राइज प्रोग्राम के एडवाइजरी बोर्ड की सदस्या रह चुकी हैं। वे बहुत सारी संस्थाओं से जुड़ी हैं और पेशे से एक चार्टर्ड फाइनें‍शियल एनालिस्ट हैं और कई बड़ी फाइनेंशियल कंपनियों में वरिष्ठ पदों पर रह चुकी हैं। वर्ष 2012 में ओबामा के लिए नेशनल फाइनेंस वाइस चेयर थीं। राजी तेहरान, ईरान में पैदा हुई थी। प्रारंभिक शिक्षा के पश्चात वे लुसाने, स्विटजरलैंड आगे की पढ़ाई के लिए चली गयी। उसके बाद 17 साल की उम्र में संयुक्त राज्य अमेरिका के कोलंबिया विश्वविद्यालय में बर्नार्ड कॉलेज में दाखिल हुई, जहां उन्होने 1983 में फ्रेंच और वास्तुकला में स्नातक की उपाधि प्राप्त की। बाद में वाणिज्य में एमबीए करने के लिए वे कोलंबिया लौट आई, जहां उन्होने 1991 में एमबीए की उपाधि प्राप्त की। उन्होने जनवरी 1988 में अमेरिकी नागरिकता ले ली और वहीं बस गयी।

सन्दर्भ
-------

1. ↑  "अजीता राजी व्हाइट हाउस फेलोशिप कमीशन में". *वेबदुनिया हिन्दी*. 13 सितम्बर 2013. अभिगमन तिथि 12 अगस्त 2015.[*मृत कड़ियाँ*]
2. ↑  "Azita Raji, the likely next US ambassador to Sweden is not Indian American. She is Iranian American. But does she care?" [अजीता राजी, स्वीडन की अगली अमेरिकी राजदूत, वे अमेरिकी भारतीय नहीं है, ईरानी अमेरिकी है?]. *अमेरिकी बाज़ार ऑनलाइन* (अंग्रेज़ी में). 27 अक्तूवर 2014. मूल से 9 अगस्त 2015 को पुरालेखित. अभिगमन तिथि 12 अगस्त 2015. `|date=` में तिथि प्राचल का मान जाँचें (मदद)

बाहरी कड़ियाँ
-------------

* अजीता राजी का प्रोफाइल(अँग्रेजी में)
नूतन कॉमिक्स में हंसी और ठहाकों से भरे अनेक चरित्र हुए हैं, जिनमे **छुटकी** का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।

छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.

छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।

छुटकी की पहली प्रकाशित कॉमिक्स का नाम था - छुटकी

ज्ञात प्रकाशित कॉमिक्सों की सूची -

```
छुटकी
छुटकी और गर्मी की छुट्टियां
छुटकी का हंगामा
छुटकी का अपहरण  
चैम्पियन छुटकी
होशियार छुटकी
छुटकी और नया वर्ष (जन.१९८६)
छुटकी और गोल गप्पे
छुटकी और तोहफा
छुटकी और क्रिकेट मैच 
छुटकी और हंगामा पहलवान 
छुटकी और शहद
छुटकी और सपना
छुटकी और चोर की दाढ़ी 
छुटकी और कसरती मामा
चित्रकार छुटकी 
छुटकी और सोने की चैन
छुटकी और शेर का शिकार
छुटकी और हाथीराम
छुटकी और फूलझड़ी आंटी 
छुटकी और बिलौटा
```
**छुपा रुस्तम** 2001 में जारी हुई हिन्दी भाषा की रूमानी-थ्रिलर फ़िल्म है। इसका निर्देशन अज़ीज़ सेजवाल द्वारा किया गया और प्रमुख भूमिकाओं में संजय कपूर, ममता कुलकर्णी, मनीषा कोइराला और राज बब्बर हैं।

संक्षेप
-------

निर्मल (संजय कपूर) उद्योगपति है और उसका हमशक्ल राजा एक छोटा चोर है। राजा निशा (मनीषा कोइराला) से प्यार करता है और निर्मल संध्या (ममता कुलकर्णी) से प्यार करता है। निर्मल के पिता के चाय के बागान हैं। पुलिस अधिकारी भीम थापा (राज बब्बर) दोनों को देख चुका होता है। निर्मल के पिता की हत्या हो जाने पर उनकी संपत्ति बेचके पैसे चोरी करने के लिए वह राजा को निर्मल की जगह लेने को कहता है। 

बाद में निर्मल को पता चलता है कि उसके पिता की हत्या कर दी गई थी और वह हत्यारे को खोजने निकलता है। इस बीच राजा उसकी जगह लेता है। उनमें से एक की मौत हो जाती है और दूसरा उद्योगपति निर्मल होने का दावा करता है। रहस्य इस पहचान के इर्द-गिर्द घूमता है: या तो वो राजा है या निर्मल। यह पता चलता है कि राजा का पुनर्जन्म हुआ है; एक लड़ाई शुरू हो जाती है और निशा की मौत हो जाती है। निर्मल अपना जीवन सुखपूर्वक व्यतीत करता है।

मुख्य कलाकार
------------

* संजय कपूर — राजा / निर्मल राय
* ममता कुलकर्णी — संध्या
* मनीषा कोइराला — निशा
* राज बब्बर — भीम थापा
* टिन्नू आनन्द — मामा मणिकचंद
* लक्ष्मीकांत बेर्डे — मालिक
* अवतार गिल — सतपाल
* सत्येन कप्पू — सतपाल का भाई
* मुशताक ख़ान — वकील
* अनंत महादेवन — राय बहादुर
* नवनीत निशान — राय बहादुर की पत्नी

संगीत
-----

सभी गीत आनंद बख्शी द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "ओ बंगला गाड़ी" | अलका याज्ञनिक | 5:31 |
| 2. | "तू निकला छुपा रुस्तम" | अलका याज्ञनिक | 4:45 |
| 3. | "ये चाँद कोई दीवाना है" | अलका याज्ञनिक, कुमार सानु | 5:45 |
| 4. | "राजा ये क्या करते हो" | अलका याज्ञनिक, कुमार सानु | 6:08 |
| 5. | "प्यार में दिल तो" | अलका याज्ञनिक, कुमार सानु | 6:05 |
| 6. | "तू है मेरे दिल में" | हरिहरन, साधना सरगम | 5:17 |

बाहरी कड़ियाँ
-------------

* *छुपा रुस्तम*  इंटरनेट मूवी डेटाबेस पर
**ली लियांजी** (अंग्रेज़ी: Li Lianjie, चीनी भाषा: 李連杰), जन्म २६ अप्रैल १९६३), या जिन्हें उनके अन्य नाम **जेट ली** से जाना जाता है, एक फ़िल्म अभिनेता, फ़िल्म निर्माता, चीनी मार्शल आर्टिस्ट, वुशू चैपियन व अंतर्राष्ट्रीय सितारे है जो बेजिंग में जन्मे थे और जिन्होंने चीनी राष्ट्रीयता २००९ में त्याग दी थी।

तीन वर्षों तक वू बिन में प्रशिक्षण के बाद ली ने अपनी पहली राष्ट्रिय चैम्पियनशिप बेजिंग वुशू टीम के लिए जीती। १७ की उम्र में वुशू से निवृत्ती के बाद वे चीन में *शाओलिन टेम्पल* (१९८२) फ़िल्म से शुरुआत करके एक लोकप्रिय अभिनेता बन गए। उन्होंने आगे चलकर कई सफल मार्शल आर्ट्स फ़िल्मों में अभिनय किया, जिनमे मुख्य रूप से *वंस अपोन अ टाइम इन चाइना* शृंखला शामिल है जिसमें उन्होंने लोककथा के नायक वोंग फेई-हंग की भूमिका निभाई थी।

ली का हॉलीवूड फ़िल्मों में पहला किरदार *लीथल वेपन ४* (१९९८) में एक नकारात्मक भूमिका के रूप में था परन्तु उनका मुख्य पात्र के रूप में किरदार *रोमियो मस्ट डाई* (२०००) में था। इसके बाद उन्होंने कई हॉलीवूड फ़िल्मों में कार्य किया जिनमे *किस ऑफ़ द ड्रैगन* और *अन्लिश्ड* शामिल है। उन्होंने *द फॉरबिडन किंगडम* (२००८) में जैकी चैन के साथ, *द एक्पेंडेबल्स* (२०१०) में सिल्वेस्टर स्टेलोन के साथ और *द ममी: टॉम्ब ऑफ़ द ड्रैगन एम्परर* (२००८) में ब्रेंडन फ्रेज़र के साथ अभिनय किया है। वे होंग कोंग की फ़िल्म *ओशियन हेवन* (२०१०) में भी नज़र आए जिसका लेखन व निर्देशन कक्सु क्सिआओलू ने किया है।

बाहरी कड़ियाँ
-------------

* आधिकारिक जालस्थल
* इंटरनेट मूवी डेटाबेस पर जेट ली

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 85554789
* एल॰सी॰सी॰एन॰: n2001038791
* आई॰एस॰एन॰आई: 0000 0003 6858 8165
* जी॰एन॰डी॰: 124030203
* एस॰यू॰डी॰ओ॰सी॰: 079491103
* बी॰एन॰एफ॰: cb140229739 (आँकड़े)
* BIBSYS: 9004122
* म्यूज़िकब्रैन्ज़: b34d06df-fbed-427b-bf2e-45b52d91593f
* एन॰एल॰ए॰: 40314888
* एन॰के॰सी॰: xx0040531
* बी॰एन॰ई॰: XX946869

 |
छुइमुइ का पौधा
**छुइमुइ** या **लज्जावती** (वैज्ञानिक नाम:*Mimosa pudica*) एक प्रकार का पौधा है, जिसकी पत्तियां, मानव स्पर्श पाने पर या तेज फूंक मारने पर सिकुड कर बंद हो जातीं हैं, व कुछ देर बाद अपने आप ही खुल जातीं हैं।

छुईमुई का पौधा
छुईमुई के कच्चे बीज
छुईमुई के परिपक्व बीज

वर्णन
-----

मिमोसा प्यूडिका के बीज
नव अंकुरित पौधा
छुईमुई लाल फूल की विवरण - लाल फूल वाली छुईमुई के पत्तों की लुगदी में सिंगरफ भष्म होता है | परंतु बकरी के दस सेर लेंड़ी में आँच देवे और मूँगा भी भष्म होता है | परंतु उसमें उपलों की आँच देवे | यह भष्म अर्द्धांग रोग को दूर करती है |

* छुईमुई  की खुली पत्तियां*छुईमुई*  की खुली पत्तियां
* छुईमुई की बंद पत्तियां*छुईमुई* की बंद पत्तियां

इन्हें भी देखें
---------------

* Exotic plants
* *Mimosa pigra*

सन्दर्भ
-------

बाहरी कडि़यां
-------------

|  |  |
| --- | --- |
|  | **छुइमुइ पौधा** से संबंधित मीडिया विकिमीडिया कॉमंस पर उपलब्ध है।  |

* View occurrences of *Mimosa pudica* in the Biodiversity Heritage Library
* Sensitive Plant by Dr. T. Ombrello
* Nyctinasty and Mimosa leaf movement by John Hewitson
* Video of Mimosa reacts when touched
* Videos of the sensitive plant 1 2
* Streaming video of plant.
* Video mimosa pudica in Bornéo
**छुटनी महतो**, जिन्हें **छुटनी देवी** के नाम से भी जाना जाता है, भारत के झारखंड राज्य की एक सामाजिक कार्यकर्ता हैं। एक बार डायन-प्रथा का शिकार होने के बाद, वह अब डायन-प्रथा का शिकार होने वाली महिलाओं की मदद करने के लिए काम करती है तथा अंधविश्वास और जादू टोना के बारे में जागरूकता फैलाती है। 2021 में, उन्हें उनके सामाजिक कार्यों के लिए भारत के चौथे सर्वोच्च नागरिक पुरस्कार पद्म श्री से सम्मानित किया गया।

जीवनी
-----

छुटनी महतो का जन्म 1959 में झारखंड के सरायकेला-खरसावां जिले के भोलाडीह गाँव में हुआ था। उनका विवाह बचपन में ही कर दिया गया था। उसके बाद परिवार के एक सदस्य के बीमार पड़ने के बाद 1995 में उन्हें डायन करार दिया गया। ग्रामीणों ने उसकी संपत्ति हड़प ली, उसके साथ यौन शोषण सहित बुरा व्यवहार किया तथा उसे मूत्र पीने के लिए मजबूर किया और अर्ध-नग्न घुमाया गया। वह अपने माता-पिता के घर वापस जाने का रास्ता ढूंढते हुए भाग गई। पुलिस के पास जाने पर, उन्होंने मामला दर्ज करने के लिए मोटी रकम की मांग की। एक भारतीय प्रशासनिक सेवा के अधिकारी ने उन्हें उन सामाजिक कार्यकर्ताओं से जोड़ा जो डायन शिकार की रोकथाम के क्षेत्र में काम कर रहे थे। इसके बाद, दो दशकों से अधिक समय तक, उन्होंने झारखंड में अंधविश्वासों और मान्यताओं के खिलाफ आवाज उठाई है। छुटनी देवी ने अपनी बेटियों को भी इस प्रथा के खिलाफ लड़ने का हुनर ​​सिखाया है। 1996 में उनके जीवन और सामाजिक कार्यों पर एक वृत्तचित्र भी बनाईं गई। 2014 में, एक बॉलीवुड फिल्म "*काला सच- द डार्क ट्रुथ*" कथित तौर पर उनसे प्रेरित थी; हालाँकि यह एक सामान्य स्टीरियोटाइप्ड बॉलीवुड हॉरर फिल्म निकली। अब छुटनी देवी पर एक वेब सीरीज भी बन रही है।

2019 में, उनके राज्य में डायन-संबंधी आरोपों के बाद 27 महिलाओं की मौत हो गई। राष्ट्रीय अपराध रिकॉर्ड ब्यूरो के अनुसार 2016 और 2019 के बीच संबंधित घटनाओं में भारत में 372 लोग मारे गए। छुटनी देवी ने इस अंधविश्वास के खिलाफ आवाज उठाई। 2021 में, उन्हें राष्ट्रपति रामनाथ कोविंद द्वारा उनके सामाजिक कार्यों के लिए भारत के चौथे सर्वोच्च नागरिक पुरस्कार पद्म श्री से सम्मानित किया गया।

सन्दर्भ
-------

1. ↑  "Branded 'Witch' Years Ago, Chutni Mahato from Jharkhand is Now a Padma Awardee". *News18* (अंग्रेज़ी में). 2021-01-29. अभिगमन तिथि 2023-04-20.
2. ↑  "This Jharkhand woman leads war against social evil 'witchcraft', rescues over 120 women". *The New Indian Express*. अभिगमन तिथि 2023-04-20.
3. ↑  एजेंसी, IANS. "छुटनी देवी की कहानी: कभी डायन बताकर हुए बेहिसाब जुल्म, आज 'वीरांगना' के रूप में है पहचान". *ABP News*. अभिगमन तिथि 2023-04-20.
4. ↑  "Jharkhand News: कभी डायन कही जाती थी छुटनी महतो, मिला राष्ट्रपति से पद्मश्री सम्मान, जानिए क्या कहा छुटनी ने". *Dainik Jagran*. अभिगमन तिथि 2023-04-20.
5. ↑  "Jharkhand woman gets Padma Shri for saving women branded as witches". *Hindustan Times* (अंग्रेज़ी में). 2021-01-26. अभिगमन तिथि 2023-04-20.
6. ↑  "पद्मश्री छुटनी महतो की दर्दभरी संघर्षों की कहानी, अब फिल्मों में देखेंगे देशभर के लोग, जल्द बनेगी वेब फीचर". *Asianet News Network Pvt Ltd*. अभिगमन तिथि 2023-04-20.
7. ↑  "Exorcising social evil: Jharkhand's Chutni Mahato awarded Padma Shri for rescuing women from witch hunting". *Gaonconnection | Your Connection with Rural India* (अंग्रेज़ी में). 2021-02-03. अभिगमन तिथि 2023-04-20.
8. ↑  news, abp (2021-11-10). "छुटनी महतो को मिला पद्मश्री सम्मान, डायन प्रथा के नाम पर कभी जीनी पड़ी थी नारकीय जिंदगी". *www.abplive.com*. अभिगमन तिथि 2023-04-20.
हरे आवरण वाली एक अजिल्द पुस्तक**अजिल्द**, **पेपरबैक**, या **कागजी जिल्द**, किसी पुस्तक को उसकी जिल्दसाज़ी के अनुसार परिभाषित करती है। अजिल्द पुस्तकों के आवरण पृष्ठ अमूमन कागज या अपेक्षाकृत थोड़े मोटे कागज के बने होते हैं, साथ ही इन्हें सिलने या तार पिरोकर जोड़ने के बजाय चिपकाया जाता है। अजिल्द पुस्तकों का चलन 19 वीं शताब्दी की शुरुआत से चला आ रहा है। अजिल्द पुस्तकें, सजिल्द पुस्तकों की तुलना में सस्ती, पर कम टिकाऊ होती हैं। 

किसी पुस्तक का अजिल्द संस्करण तब ही जारी किया जाता है जब कोई कंपनी किसी पुस्तक को एक कम लागत वाले प्रारूप में जारी करने का फैसला करती है। सस्ते कागज, सरेसी जिल्दसाज़ी और एक मोटे आवरण के अभाव में एक अजिल्द पुस्तक की निर्माण लागत में एक सजिल्द पुस्तक की तुलना में, उल्लेखनीय कमी आती है। यदि कोई पुस्तक बहुत अधिक प्रसिद्ध ना हो या फिर उसके प्रसिद्ध होने के मौके अधिक ना हों या कोई प्रकाशक किसी पुस्तक पर अधिक पैसा लगाने को तैयार ना हो, तो उसे अजिल्द संस्करण में जारी करना एक अच्छा विकल्प है। अजिल्द पुस्तको के सबसे अच्छे उदाहरणों में अधिकतर उपन्यास और पुरानी पुस्तकों के पुनर्मुद्रित, नए संस्करण शामिल हैं।

सन्दर्भ
-------
जलडमरूमध्य
जिब्राल्टर जलडमरूमध्य
**जलसंधि** (अंग्रेज़ी: Strait, स्ट्रेट) या **जलसंयोगी** या **जलडमरू** पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे **जलडमरूमध्य** भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है।

इन्हें भी देखें
---------------

* भूडमरूमध्य, जो भूमि के दो बड़े टुकड़ो को जोड़ता है।

जिबराल्टर जल संधि -भुमध्य सागर +अटलाँटिक महासागर
केरिच जल संधि- काला सागर+ अजोप सागर
फास्फोरस जल संधि-मर्मरा सागर+ काला सागर
डेविस जल संधि-अटलाँटिक महासागर+आर्कटिक महासागर
डोवर जल संधि-इँग्लिश चैनल+उत्तरी सागर

बाहरी कड़ियाँ
-------------

* अक्षरमाला[*मृत कड़ियाँ*] शब्दावली पर

सन्दर्भ
-------

1. ↑  International Straits: Concept, Classification and Rules of Passage, Ana G. Lâopez Martâin, pp. xix, Springer, 2010, ISBN 9783642129063, *... it is not surprising that, since ancient times, straits have been the cause of many controversies and, even, wars ...*
2. ↑  The Future of Ocean Regime-Building, Aldo E. Chircop, Ted L. McDorman, Susan J. Rolston, pp. 211, BRILL, 2009, ISBN 9789004172678, *... The division of waters in the Gibraltar Strait is particularly challenging because Spain disputes the legitimacy of the United Kingdom's 6.5 square kilometres enclave at the Port of Gibraltar, and Morocco likewise disputes the legitimacy of Spain's enclaves in North Africa along the Moroccan coast ...*
चीन-तिब्बत युद्ध (चीनी: 康藏邊界糾紛) एक युद्ध था जो 1930 में शुरू हुआ जब 13वें दलाई लामा के तहत तिब्बती सेना ने किंघई में ज़िकांग और युशु पर आक्रमण किया था। यह युद्ध मठों को लेकर विवाद पर हुआ। मा गुट के सरदार मा बुफांग ने गुप्त रूप से सिचुआन के सरदार लियू वेनहुई और चीन गणराज्य के नेता चियांग काई-शेक को एक टेलीग्राम भेजा, जिसमें तिब्बती सेना पर संयुक्त हमले का सुझाव दिया गया था। उनकी सेनाओं ने तेजी से विजय प्राप्त की और तिब्बती सेना को पराजित किया।

इतिहास
------

संघर्ष की जड़ें तिब्बती सरकार के क्षेत्र और चीन गणराज्य के क्षेत्र के बीच विवादित सीमा को लेकर थीं। तिब्बती सरकार ने सिधांतिक रूप से पड़ोसी चीनी प्रांतों (किंघई, सिचुआन) में तिब्बतियों के निवास वाले क्षेत्रों का दावा किया था, जो वास्तव में चीनी सिपहसालारों द्वारा शासित थे। 13वें दलाई लामा और 9वें पंचेन लामा के बीच तनावपूर्ण संबंधों के चलते पंचेन लामा का चीनी नियंत्रित क्षेत्र में निर्वासन हुआ जिससे इनके बीच तनाव और बढ़ गया। इसके अतिरिक्त स्थानीय तिब्बती गणमान्यों के बीच भी धार्मिक तनाव की स्थिति थी।

तात्कालिक कारण यह था कि सिचुआन नियंत्रण के तहत एक तिब्बती क्षेत्र बेरी के सरदार ने न्यारोंग मठ के लामा की संपत्तियों को जब्त कर लिया, जिन्होंने पास के तर्गे मठ (चीनी: 大金寺) से समर्थन मांगा। बेरी के सरदार को कथित तौर पर 9वें पंचेन लामा के समर्थकों ने उकसाया था। जून 1930 में जब न्यारोंग लामा और तर्गे मठ के भिक्षुओं ने न्यारोंग मठ पर नियंत्रण हासिल कर लिया, तो बेरी के सरदार ने स्थानीय चीनी सरदार लियू वेनहुई, सिचुआन के गवर्नर से मदद का अनुरोध किया। लियू की सेना ने तुरंत क्षेत्र पर नियंत्रण कर लिया। बदले में तर्गे भिक्षुओं ने तिब्बती सरकार से सहायता का अनुरोध किया, जिसकी सेना ने बेरी में प्रवेश किया और लियू वेन्हुई की सेना को खदेड़ दिया।

सन्दर्भ
-------

1. ↑  Hanzhang Ya; Ya Hanzhang (1991). *The Biographies of the Dalai Lamas*. Foreign Languages Press. पपृ॰ 352, 355. आई॰ऍस॰बी॰ऍन॰ 0-8351-2266-2. अभिगमन तिथि 2010-06-28.
2. ↑  Alastair Lamb (1989). *Tibet, China & India, 1914–1950: A History of Imperial Diplomacy*. Roxford Books. पृ॰ 221. आई॰ऍस॰बी॰ऍन॰ 9780907129035. अभिगमन तिथि 2010-06-28.
3. ↑  Andreas Gruschke (2004). *The Cultural Monuments of Tibet's Outer Provinces: The Qinghai part of Kham*. White Lotus Press. पृ॰ 124. आई॰ऍस॰बी॰ऍन॰ 974-480-061-5. अभिगमन तिथि 2011-04-09.
**चोरों की सेना**  (अंग्रेजी: Army of Thieves , लिप्यन्तरण(देवनागरी) :  *आर्मी ऑफ़ थीव्स* ) एक आगामी अमेरिकी ज़ॉम्बी डकैती फ़िल्म है। जिसका निर्देशन मैथियस श्वेघॉफर ने किया है, जो शै हैटन की पटकथा और जैक स्नाइडर और हैटन की कहानी है। यह  *आर्मी ऑफ़ द डेड*  का प्रीक्वल है, और इसमें श्वेघोफर, नथाली इमैनुएल, गुज़ खान, रूबी ओ फी, स्टुअर्ट मार्टिन, जोनाथन कोहेन, नोएमी नकाई और पीटर सिमोनिशेक शामिल हैं।

आर्मी ऑफ़ थीव्स का निर्माण ज़ैक और डेबोरा स्नाइडर, वेस्ले कॉलर, श्वेघोफ़र और डैन माग द्वारा किया गया है, और यह नेटफ़्लिक्स पर रिलीज़ होने वाली है। फिल्मांकन जर्मनी में अक्टूबर 2020 में प्रारम्भ हुआ और दिसम्बर में समाप्त हुआ।

आधार
----

कहानी ज़ॉम्बी प्रकोप के प्रारम्भिक चरणों के दौरान मृतकों की सेना की घटनाओं से पहले होती है।

कास्ट
-----

* लुडविग डाइटर के रूप में मैथियास श्वेघोफर
* ग्वेन्डोलिन के रूप में नथाली इमैनुएल
* रॉल्फ के रूप में गुज़ खान
* रूबी ओ। कोरिना के रूप में शुल्क
* ब्रैड केज के रूप में स्टुअर्ट मार्टिन
* डेलाक्रोइक्स के रूप में जोनाथन कोहेन
* नोएमी नकाई बीट्रिक्स के रूप में
* पीटर सिमोनिशेक
* जॉन बुब्नियाक क्रिस्टोफर के रूप में

उत्पादन
-------

सितम्बर 2020 में, यह घोषणा की गयी थी कि फ़िल्म, जिसे तब  *आर्मी ऑफ़ द डेड: द प्रीक्वल*  के नाम से जाना जाता था, नेटफ़्लिक्स के पास विकास में थी। फिल्मांकन जर्मनी में हुआ, और दिसम्बर 2020 में समाप्त हुआ। फरवरी 2021 के एक साक्षात्कार में, डेबोरा स्नाइडर ने फ़िल्म को  **आर्मी ऑफ़ थीव्स**  के रूप में सन्दर्भित किया। उसी महीने, आर्मी ऑफ़ द डेड संगीतकार टॉम होल्केनबोर्ग ने पुष्टि की कि वह प्रीक्वल और टाई-इन एनिमेटेड सीरीज़ आर्मी ऑफ़ द डेड: लॉस्ट वेगास दोनों पर काम करेंगे। अप्रैल 2021 में, जैक स्नाइडर ने पुष्टि की कि यह आधिकारिक शीर्षक था।

निर्गमन (रिलीज़)
----------------

नेटफ्लिक्स द्वारा फ़िल्म 2022 में रिलीज़ होगी।

संदर्भ
------



1. ↑  TheFilmJunkee (22 February 2021). *'Junkie v Junkee' w/ Tom Holkenborg (Junkie XL) - Film Junkee Vodka Stream*. *TheFilmJunkee*. YouTube. अभिगमन तिथि May 12, 2021.
2. ↑  New Zombie Movie On Netflix 2021 May 19, 2021
चीन-रोमन संबंधों में ज्यादातर ऐतिहासिक संपर्क व्यापारिक वस्तुओं के आदान प्रदान के रूप में रहा है जो चीन के हान साम्राज्य और रोमन साम्राज्य के समय से आरम्भ हुआ और बाद के पूर्वी रोमन साम्राज्य और विभिन्न चीनी राजवंशों के बीच चलता रहा। प्राचीन निकट पूर्व में रोमन विस्तार और मध्य एशिया में एक साथ हान चीनी सैन्य घुसपैठ के दौरान ये साम्राज्य एक-दूसरे के करीब आए। हालाँकि इन संबंधों में आपसी जागरूकता कम रही और एक दूसरे के बारे में मूल ज्ञान सीमित ही रहा। मौजूद रिकॉर्ड दस्तावेज़ों के अनुसार सीधे संपर्क में केवल कुछ ही प्रयास किए गए। पार्थियन और कुषाण जैसे मध्यवर्ती साम्राज्यों ने, आकर्षक रेशम व्यापार पर नियंत्रण बनाए रखने के लिए, इन दो यूरेशियन शक्तियों के बीच सीधे संपर्क को रोकने के प्रयास किए और इसमें काफी हद तक सफल भी रहे। 97 ई. में चीनी जनरल बान चाओ ने अपने दूत गान यिंग को रोम भेजने की कोशिश की, लेकिन पार्थियन ने गान को फारस की खाड़ी से आगे बढ़ने से रोक दिया। प्राचीन चीनी इतिहासकारों ने चीन में कई कथित रोमन दूतों का ज़िक्र किया है। माना जाता है कि पहला राजदूत या तो रोमन सम्राट एंटोनिनस पायस ने या उनके दत्तक पुत्र मार्कस ऑरेलियस ने 166 ईस्वी में भेजा था। इसके बाद 226 और 284 ईस्वी में राजदूत चीन आए थे और फिर 643 ईस्वी में बीजान्टिन राजदूत चीन पहुंचे।

सिल्क रोड और समुद्री मार्गों के साथ भूमि पर माल का अप्रत्यक्ष आदान-प्रदान भी इन दोनों देशो के बीच के व्यापर में शामिल है। उदाहरण के लिए चीनी रेशम, रोमन कांच के बने पदार्थ और उच्च गुणवत्ता वाले कपड़े। 1 शताब्दी ईस्वी के बाद के रोमन सिक्के चीन में पाए गए हैं, साथ ही मैक्सिमियन (286 से 305 तक रोमन सम्राट) का सिक्का और एंटोनिनस पायस (138-161) और मार्कस ऑरेलियस (161-180) के प्राचीन पदक भी पाए गए हैं। हान काल (202 ईसा पूर्व से 220 ईस्वी) के चीनी पुरातात्विक स्थलों पर रोमन कांच के बने पदार्थ और चांदी के बर्तन की खोज की गई है। जापान में रोमन सिक्के और कांच के मोती भी मिले हैं जो मन जाता है की चीन से जापान पहुंचे।

सन्दर्भ
-------

1. ↑  Lewis (2007), p. 143.
2. ↑  Christopoulos (August 2012), pp. 15–16.
3. ↑  "BBC Western contact with China began long before Marco Polo, experts say". *BBC News*. 12 October 2016. अभिगमन तिथि 12 October 2016.
4. ↑  Montgomery, Stephanie; Cammack, Marcus (12 October 2016). "The Mausoleum of China's First Emperor Partners with the BBC and National Geographic Channel to Reveal Groundbreaking Evidence That China Was in Contact with the West During the Reign of the First Emperor". *Press release*. Business Wire. अभिगमन तिथि 12 October 2016.
चौँसठ योगिनीयोँ का संबंध मुख्यतः काली कुल से हैं ये सभी आद्या शक्ति काली के ही भिन्न-भिन्न अवतारी अंश हैं। चौंसठ देवियों में से दस महाविद्याएं और सिद्ध विद्याओं की भी गणना की जाती है। ये सभी तंत्र तथा योग विद्या से घनिष्ठ सम्बन्ध रखती हैं। 
समस्त योगिनियां अलौकिक शक्तिओं से सम्पन्न हैं तथा इंद्रजाल, जादू, वशीकरण, मारण, स्तंभन इत्यादि कर्म इन्हीं की कृपा द्वारा ही सफल हो पाते हैं।

प्रमुख रूप से आठ योगिनियां हैं जिनके नाम इस प्रकार हैं
------------------------------------------------------

1.सुर-सुंदरी योगिनी, 2.मनोहरा योगिनी, 3. कनकवती योगिनी, 4.कामेश्वरी योगिनी, 5. रति सुंदरी योगिनी, 6. पद्मिनी योगिनी, 7. नतिनी योगिनी और 8. मधुमती योगिनी।

चौंसठ योगिनियों के नाम
======================

1.बहुरूप 
2.तारा 
3.नर्मदा 
4.यमुना 
5.शांति 
6.वारुणी 
7.क्षेमंकरी 
8.ऐन्द्री 
9.वाराही 
10.रणवीरा 
11.वानर-मुखी 12.वैष्णवी 13.कालरात्रि 14.वैद्यरूपा 15.चर्चिका 
16.बेतली 17.छिन्नमस्तिका 18.वृषवाहन 19.ज्वाला कामिनी 20.घटवार 21.कराकाली 22.सरस्वती 23.बिरूपा 
24.कौवेरी 
25.भलुका 26.नारसिंही 27.बिरजा 28.विकतांना 29.महालक्ष्मी 30.कौमारी 31.महामाया 
32.रति 
33.करकरी 34.सर्पश्या 35.यक्षिणी 36.विनायकी 37.विंध्यवासिनी 
38. वीर कुमारी 
39. माहेश्वरी
40.अम्बिका 41.कामिनी 42.घटाबरी 
43.स्तुती 
44.काली 
45.उमा 
46.नारायणी 47.समुद्र 
48.ब्रह्मिनी 
49.ज्वाला मुखी 
50.आग्नेयी 51.अदिति 52.चन्द्रकान्ति 53.वायुवेगा 54.चामुण्डा
55.मूरति 
56.गंगा 
57.धूमावती 58.गांधार 
59.सर्व मंगला 
60.अजिता 61.सूर्यपुत्री 
62.वायु वीणा 
63.अघोर 64.भद्रकाली।
लवलैंड में एक 'इंटरैक्टिव' शिल्प को चलाती हुई एक महिला।
**जेजू लवलैंड** या **जेजू प्रणयस्थल**, दक्षिण कोरिया के जेजू द्वीप पर स्थित एक शिल्प उद्यान है। खुली हवा के इस शिल्प उद्यान का मुख्य विषय विभिन्न रूपों में दर्शायी गयी कामुकता है। उद्यान में विभिन्न यौन आसनों में लिप्त 140 प्रतिमायें लगाई गयी हैं। यहाँ पर यौन विषयक शैक्षणिक फिल्में भी दिखाई जाती हैं।

इतिहास
------

कोरियाई युद्ध के अंत के बाद, जेजू द्वीप कोरियाई परिवारों के बीच एक लोकप्रिय अवकाश स्थल के रूप में प्रचलित हो गया, विशेष रूप से नवविवाहित जोड़ों के बीच जो अपना मधुमास (हनीमून) यहाँ बिताने आते थे। कुछ समय पहले तक भारतीय समाज के अनुरूप कोरियाई समाज में भी अधिकतर विवाह माता पिता की मर्जी से और उनके द्वारा नियत जीवन साथी के साथ ही संपन्न होते थे और नवविवाहितों को पहली बार अपने मधुमास के दौरान ही एक दूसरे को जानने और समझने का मौका मिलता था। इसीलिए जेजू पर स्थित अधिकतर संस्थान, यौन शिक्षा को समर्पित हैं।

2002 में, होंगिक विश्वविद्यालय, सियोल के स्नातक छात्रों, ने उद्यान के लिए मूर्तियां बनाने का काम शुरू किया था और इसका उद्घाटन 16 नवम्बर 2004 को किया गया था।

दो फुटबाल मैदानों के आकार के इस उद्यान का भ्रमण एक घंटे में किया जा सकता है है और हर महीने स्थिर शिल्पों के अतिरिक्त कोरियाई शिल्पकारों द्वारा निर्मित अन्य शिल्पों को भी प्रदर्शन हेतु रखा जाता है।

उद्यान के विचरण के लिए आगंतुक की आयु 18 वर्ष से अधिक होनी चाहिए। अव्यस्कों के लिए अलग से एक क्षेत्र नियत है, बशर्ते वो किसी व्यस्क के साथ आये हों।

सन्दर्भ
-------

बाहरी कड़ियाँ
-------------

|  |  |
| --- | --- |
|  | **Love Land** से संबंधित मीडिया विकिमीडिया कॉमंस पर उपलब्ध है।  |

* चित्र दीर्घा
* उद्यान का उपग्रह दृश्य

निर्देशांक: 33°27′06″N 126°29′24″E﻿ / ﻿33.451638°N 126.490°E﻿ / 33.451638; 126.490
**जेन औस्टिन** (Jane Austen ; 16 दिसम्बर 1775 – 18 जुलाई 1817) एक अंग्रेजी उपन्यासकार थीं, जिन्हें मुख्य रूप से उनके छह प्रमुख उपन्यासों के लिए जाना जाता था, जो 18 वीं शताब्दी के अंत में ब्रिटिश जमींदारों की व्याख्या, आलोचना और टिप्पणी करते हैं। औस्टिन के कथानक अक्सर अनुकूल सामाजिक प्रतिष्ठा और आर्थिक सुरक्षा की खोज में विवाह पर महिलाओं की निर्भरता का पता लगाते हैं। उनकी रचनाएँ 18वीं सदी के उत्तरार्ध की संवेदनशीलता के उपन्यासों की आलोचना करती हैं और 19वीं शताब्दी के साहित्यिक यथार्थवाद के संक्रमण का भाग हैं। उनके यथार्थवाद और सामाजिक टिप्पणी के साथ-साथ कटु विडम्बना के उपयोग ने आलोचकों और विद्वानों के बीच उनकी प्रशंसा अर्जित की है।

परिचय
-----

अंग्रेजी कथासाहित्य में **जेन आस्टिन** का विशिष्ट स्थान है। इनका जन्म सन्‌ १७७५ ई. में इंग्लैंड के स्टिवेंटन नामक छोटे से गांव में हुआ था। मां-बाप के सात बच्चों में ये सबसे छोटी थीं। इनका प्राय: सारा जीवन ग्रामीण क्षेत्र के शांत वातावरण में ही बीता। सन्‌ १८१७ में इनकी मृत्यु हुई। प्राइड ऐंड प्रेजुडिस, सेंस ऐंड सेंसिबिलिटी, नार्देंजर, अबी, एमा, मैंसफील्ड पार्क तथा परसुएशन इनके छह मुख्य उपन्यास हैं। कुछ छोटी मोटी रचानाएं वाट्संस, लेडी सूसन, सडिशन और लव ऐंड फ्रेंडशिप उनकी मृत्यु के सौ वर्ष बाद सन्‌ १९२२ और १९२७ के बीच छपीं।

जेन आस्टिन के उपन्यासों में हमें १८वीं शताब्दी की साहित्यिक परंपरा की अंतिम झलक मिलती है। विचार एवं भावक्षेत्र में संयम और नियंत्रण, जिनपर हमारे व्यक्तिगत तथा सामाजिक जीवन का संतुलन निर्भर करता है, इस क्लासिकल परंपरा की विशेषताएं थीं। ठीक इसी समय अंग्रेजी साहित्य में इस परंपरा के विरुद्ध रोमानी प्रतिक्रिया बल पकड़ रही थी। लेकिन जेन आस्टिन के उपन्यासों में उसका लेशमात्र भी संकेत नहीं मिलता। फ्रांस की राज्यक्रांति के प्रति भी, जिसका प्रभाव इस युग के अधिकांश लेखकों की रचनाओं में परिलक्षित होता है, ये सर्वथा उदासीन रहीं। इंग्लैंड के ग्रामीण क्षेत्र में साधारण ढंग से जीवनयापन करते हुए कुछ इने गिने परिवारों की दिनचर्या ही उनके लिए पर्याप्त थी। दैनिक जीवन के साधारण कार्यकलाप, जिन्हें हम कोई महत्व नहीं देते, उनके उपन्यासों की आधारभूमि है। असाधारण या प्रभावोत्पादक घटनाओं का उनमें कतई समावेश नहीं।

जेन आस्टिन की रचनाएं कोरी भावुकता पर मधुर व्यंग्य से ओतप्रोत हैं। स्त्री-पुरुष-संबंध उनके उपन्यासों का केंद्रबिंदु है, लेकिन प्रेम का विस्फोटक रूप वे कहीं भी नहीं प्रदर्शित करतीं। उनके नारी पात्रों का दृष्टिकोण इस विषय में पूर्णतया व्यावहारिक है। उनके अनुसार प्रेम की स्वाभाविक परिणति विवाह एवं सुखी दांपत्य जीवन में ही है।

शिक्षा देने या समाजसुधार की प्रवृत्ति जेन आस्टिन में बिलकुल नहीं थी। अपने आसपास के साधारण जीवन की कलात्मक अभिव्यक्ति ही उनका ध्येय थी। अन्य दृष्टिकोणों से भी उनका क्षेत्र सीमित था। फिर भी उनके उपन्यासों में मानव जीवन की नैसर्गिक अनुभूतियों का व्यापक दिग्दर्शन मिलता है। कला एवं रूपविधान की दृष्टि से भी उनके उपन्यास उच्च कोटि के हैं।

इन्हें भी देखें
---------------

* जॉन आस्टिन (अंग्रेज न्यायविद]]
**अधुना भाबनी** (जिन्हें अपने शादी के नाम अधुना अख्तर से जाना जाता है) एक हेयर स्टाइलिस्ट हैं और टीएलसी पर आने वाले कार्यक्रम बी-ब्लंट की सह-आयोजक हैं

प्रारंभिक जीवन
--------------

अधुना का जन्म बंगाली पिता डॉ आशीष भाबनी के यह हुआ। एक बच्चे के रूप में अधुना नियमित रूप से अपनी माँ के साथ यूनाइटेड किंगडम में स्थित एक सैलून में जाया करती थी। बाद में उन्होंने उत्तर पश्चिमी इंग्लैंड में स्थित वर्थिंगटन हेयर नामक सैलून के एक प्रशिक्षण पाठ्यक्रम में दाखिला ले लिया। अधुना ने सिर्फ १७ वर्ष की आयु में अंडर २१ राष्ट्रीय जूनियर हेयरस्टाइल चैम्पियनशिप में भाग लिया और उसे जीता।

काम
---

उन्होंने अपना पहला सैलून, जूस, १९९८ में मुंबई में अपने भाई और व्यापार भागीदार ओश भाबनी के साथ मिलकर खोला था। किंतु बाद में उसका नाम बदल कर बी-ब्लंट रख दिया। बी-ब्लंट भारत के सबसे चर्चित हेयर स्टाइल सैलून में से एक है जोकि स्टाइल पत्रिका के कवर, बॉलीवुड फिल्मों या सैलून ग्राहकों के लिए स्टाइलिंग करता है। २०१४ में बी-ब्लंट ने अपने उत्पादों की एक श्रृंखला बनाई जोकि विशेष रूप से भारतीय मौसम को ध्यान में रखकर बनाई गयी थी, जिससे हर किसी को अपनी खामियों को दूर करने और घर बैठे सैलून की तरह स्टाइलिंग पाने में मदद मिल सके।

बॉलीवुड
-------

उन्होंने हेयर स्टाइलिस्ट के रूप में अपने बॉलीवुड कैरियर की शुरुआत २००१ में फरहान अख्तर की दिल चाहता है से की थी। यह  फिल्म कई मायनों में एक पथ-प्रदर्शक थी — फिल्म के कलाकारों के रूप को भी ध्यान में रखते हुए। यह उनके समक्ष काफी बड़ी चुनौती थी, चूंकि उन्हें हर अभिनेता की शैली के अनुसार विशेष स्टाइल बनाने थे जैसेकि—आमिर खान,सैफ अली खान और अक्षय खन्ना। यह फिल्म उनके व्यापार और हज्जाम उद्योग के लिए एक महत्वपूर्ण मोड़ साबित हुई।

सन्दर्भ
-------

1. ↑  "संग्रहीत प्रति". मूल से 3 नवंबर 2013 को पुरालेखित. अभिगमन तिथि 23 मार्च 2017.
2. ↑  "http://www.telegraphindia.com/1120722/jsp/graphiti/story\_15755599.jsp#". मूल से 4 मार्च 2016 को पुरालेखित. अभिगमन तिथि 23 मार्च 2017. `|title=` में बाहरी कड़ी (मदद)
3. ↑  "BBLUNT". मूल से 5 जनवरी 2019 को पुरालेखित. अभिगमन तिथि 2016-01-21.
**चोगोलीसा** पाक अधिकृत कश्मीर के बल्तिस्तान क्षेत्र में स्थित काराकोरम पर्वतों के माशेरब्रुम पर्वत समूह का एक ऊँचा पर्वत है। माशेरब्रुम समूह बाल्तोरो हिमानी से दक्षिण में स्थित है। इस पर्वत के कई शिखर हैं, जिनमें दक्षिण-पश्चिमी और उत्तर-पूर्वी मुख्य हैं। इसके दक्षिण-पश्चिमी मुख वाला शिखर, जिसे चोगोलीसा-१ (Chogolisa I) भी कहते हैं, सबसे ऊँचा है और ७,६६५ मीटर (२५,१४८ फ़ुट) की बुलंदी रखता है। इसका दूसरा सबसे ऊँचा मुख पूर्वोत्तर वाला है, जिसे चोगोलीसा-२ (Chogolisa II) भी कहते हैं और जिसकी ऊँचाई ७,६५४ मीटर है। मार्टिन कॉनवे ने सन् १८९२ में चोगोलीसा-२ को **दुल्हन पर्वत** (Bride Peak) का नाम भी दिया था।

आरोहण इतिहास
------------

१९०९ में इटली के अब्रुत्ज़ी के ड्यूक (राजकुँवर) ने एक दस्ते का नेतृत्व किया जो ७,४९८ मीटर (२४,६०० फ़ुट) तक पहुँच गया। ख़राब मौसम से उन्हे रुकना पड़ा और वे किसी भी शिखर पर न पहुँच पाए, लेकिन वे उस समय के लिये पृथ्वी पर किसी भी मनुष्य के लिये सबसे ऊँचे स्थान पर पहुँचने का रिकॉर्ड स्थापित कर गए। १९५७ में ऑस्ट्रिया के बुह्ल और डिऍमबर्गर ने जून २५ को चोगोलीसा पर चरण खेमे से चढ़ाई शुरु करी। ६,७०६ की ऊँचाई पर एक स्थान में उन्होने खेमा लगाया। २७ जून को बुरे मौसम की वजह से उन्होने पलटकर नीचे आना आरम्भ किया तो बुह्ल एक खाई में गिरकर ग़ायब हो गए। उनका शरीर कभी बरामद नहीं हुआ है। ९९५८ में जापान के क्योटो विश्वविद्यालय के फ़ूजीहीरा और हिराई नामक पर्वतारोही चोगोलीसा-१ पर चढ़ने में सफल हुए। २ अगस्त १९७५ को ऑस्ट्रिया के प्रॅसल और आमॅरर अधिक ऊँचे चोगोलीसा-१ पर विजय पा गए।

इन्हें भी देखें
---------------

* माशेरब्रुम पर्वत शृंखला
* बाल्तोरो हिमानी

सन्दर्भ
-------

1. 1 2  Chogolisa/Bride Peak, Everest News, Accessed 2004-01-03
2. 1 2  Karakoram and India/Pakistan Himalayas Ultra-Prominences, peaklist.org, access date 2010-08-05
3. ↑  1976 American Alpine Journal, American Alpine Club, pp. 537, The Mountaineers Books, 1997, ISBN 9781933056319, *... Because of its trapezoidal form, Chogolisa has two nearly equally high summits connected by a 3000-foot ridge. In 1958 the Japanese Fujihira and Hirai climbed to the northeast summit by the Buhl-Diemberger route ...*
**अध्ययन सुमन** (जन्म 13 जनवरी 1988, मुम्बई, भारत) एक भारतीय अभिनेता हैं जिन्होनें बॉलीवुड में अपना कार्य हाल-ए-दिल नामक फ़िल्म से किया। वो भारतीय अभिनेता शेखर सुमन के पुत्र हैं।

वृत्ति
------

अध्ययन सुमन अभिनेता शेखर सुमन और अलका सुमन के पुत्र हैं। अध्ययन की प्रथम फ़िल्म अनिल देवगन द्वारा निर्देशित और कुमार मंगत द्वारा निर्मित *हाल-ए-दिल* थी। उनकी प्रथम सफल फ़िल्म इमरान हाशमी और कंगना राणावत द्वारा अभिनीत २००९ में प्रदर्शित फ़िल्म राज़ २ थी, समालचकों के अनुसार उनका प्रदर्शन फ़िल्म में खराब नहीं था और उन्होंने इसमें अच्छा प्रदर्शन नहीं किया लेकिन उनके अनुसार वो प्रमुख नायक का किरदार और उन्हें खलनायक का अभिनय करना चाहिए। महेश भट्ट की फ़िल्म *जश्न्न* में प्रमुख नायक की भूमिका पाकर उन्होंने समालोचकों को चुप कर दिया। यद्दपि फ़िल्म कोई जादुई प्रभाव नहीं कर पायी लेकिन समालोचकों के अनुसार उनका अभिनय खराब नहीं था। उनकी अगली फ़िल्म अजय देवगन और तमन्ना के साथ २०१३ में प्रदर्शित *हिम्मतवाला* है।

फ़िल्म
------

| वर्ष | फ़िल्म | अभिनय | टिप्पणी |
| --- | --- | --- | --- |
| 2008 | *हाल-ए-दिल* | रोहित | नामित, पहली फिल्म के लिए सर्वश्रेष्ठ पुरुष फिल्मफेयर पुरस्कार |
| 2009 | *राज़ २* | यश |  |
| 2010 | *जश्न्न* | आकाश |  |
| 2012 | *फास्ट फ़ॉरवर्ड* | समर |  |
| 2013 | *देहरादुन डायरी* |
|
| 2013 | *हिम्मतवाला* |  | 29 मार्च 2013 को प्रदर्शित |

बाहरी कड़ियाँ
-------------

* इंटरनेट मूवी डेटाबेस पर अध्ययन सुमन
* अध्ययन सुमन का आधिकारिक वेब पृष्ठ
**ज़ोइ इज़अबेल्लअ क्रावित्ज़** (जन्म दिसंबर १, १९९८) एक अम्रीकी अभिनेत्री, गायक और मॉडल हैं। अभिनेता-संगीतकार लेनी क्रैविट्ज़ और अभिनेत्री लिसा बोनेट की बेटी, उन्होंने रोमांटिक कॉमेडी फिल्म नो रिजर्वेशनस (२००७) में अभिनय की शुरुआत की, और सुपरहीरो फिल्म एक्स-मेन: फर्स्ट क्लास (२००१) में एंजेल साल्वडोर को चित्रित करने में उन्हें सफलता मिली, जिसने टीन च्वाइस अवार्ड और स्क्रीम अवार्ड के लिए उनका नामांकन अर्जित किया। वह द डाइवर्जेंट सीरीज़ (२०१४-२०१६) में क्रिस्टीना और फैंटास्टिक बीस्ट्स फ़िल्म सीरीज़ (२०१६-२०१८) में लेटा लेस्ट्रेंज की भूमिका निभाते हुए प्रमुखता से उभरीं।

क्रैविट्ज़ ने एचबीओ ड्रामा सीरीज़ बिग लिटिल लाइज़ (२०१७-२०१९) में अपनी मुख्य भूमिकाओं के लिए प्रशंसा अर्जित की, जिसने उन्हें स्क्रीन एक्टर्स गिल्ड अवार्ड नामांकन और हुलु रोमांटिक कॉमेडी सीरीज़ हाई फ़िडेलिटी (२०२०) के लिए अर्जित किया, जिसके लिए उन्होंने एक ब्लैक रील पुरस्कार जीता और एक सॅटॅलाइट पुरस्कार के लिए नामांकन प्राप्त किया। उन्होंने द लेगो बैटमैन मूवी (२०१७) में कैटवूमन को आवाज़ दी, और इस बार मैट रीव्स की डीसी फिल्म द बैटमैन (२०२२) में लाइव-एक्शन में भूमिका को दोहराया; उन्होंने स्पाइडर-मैन: इनटू द स्पाइडर-वर्स (२०१८) में मैरी जेन वॉटसन की आवाज़ भी दी। वह मैड मैक्स: फ्यूरी रोड (२०१५) में टोस्ट द नोइंग के रूप में दिखाई दीं, और डोप (२०१५), एडम ग्रीन के अलादीन (२०१६), और जेमिनी (२०१७) सहित कई स्वतंत्र फिल्मों में अभिनय किया।

अभिनय के अलावा, क्रावित्ज़ एक फैशन मॉडल और संगीतकार के रूप में काम करती हैं। २०१७ से, वह वाईएसएल ब्यूटी का चेहरा हैं। क्रावित्ज़ ने टिफ़नी & को. वेरा वांग, बलेंसीअगा, एलेग्जेंडर वांग, कोच न्यूयोर्क, टूमि और कैल्विन क्लीन के कैंपेन अभियानों में भी अभिनय किया है। वह बैंड लोलावॉल्फ का मोर्चा संभालती हैं और उन्होंने २०१४ में एल्बम काम डाउन और २०२० में टेंडरनेस जारी किया।

प्रारंभिक जीवन
--------------

Kravitz with her father Lenny Kravitz in March 2010

1. ↑  "The Birth of Zoe Kravitz". California Birth Index. अभिगमन तिथि June 30, 2019.
**ज़ैनब मोकालेद** (अरबी: ينب مقلد) उर्फ **​​महमूद मकलीद नौरेद्दीन** उर्फ ​​**श्रीमती उम्म नासिर** एक लेबनानी शिक्षक, पर्यावरण कार्यकर्ता और मानवाधिकार रक्षक हैं।

सक्रियतावाद
-----------

पहला नागरिक समाज 70 के दशक की शुरुआत में अरबसलीम गांव में स्थापित किया गया था। यह "कामकाजी महिला संघ" के नाम से था। 1995 में गाँव में कूड़े की समस्या के बिगड़ने के परिणामस्वरूप यह अपने चरमोत्कर्ष पर पहुँच गया। इसके साथ जटिल राजनीतिक परिस्थितियों में राज्य की उपेक्षा भी हुई। मोकाल्ड और कई गाँव की महिलाओं ने "अरबास्लिम महिला सभा" संघ की स्थापना करके इस समस्या को हल करने का फैसला किया। संघ बाद में "निदा अल-अर्द" में बदल गया। इसे 1998 में एक नागरिक संगठन के रूप में पंजीकृत किया गया था। स्वयंसेवकों और उसकी दोस्त खदीजा फरहत की मदद से, जिन्होंने एक पुराना ट्रक खरीदा था, उन्होंने गाँव के घरों से 40 डॉलर प्रति वर्ष के हिसाब से कचरा एकत्र किया। प्रत्येक योगदानकर्ता से। फिर, वे पुनर्चक्रण योग्य कचरे को एक नकली घर के बगीचे में छाँटते हैं। मोकाल्ड द्वारा प्रबंधित अपशिष्ट पुनर्चक्रण परियोजना की सफलता का कारण यह था कि गांव 2015 में लेबनान में हुई अपशिष्ट समस्याओं से प्रभावित नहीं था। 2000 में अपनी सेवानिवृत्ति से पहले, मोकाल्ड ने नबातिह हाई स्कूल में लड़कियों के लिए एक सार्वजनिक पुस्तकालय की स्थापना की।

सन्दर्भ
-------

1. ↑  "Five leading environmentalists we are proud to have them in MENA". *Greenpeace MENA* (अंग्रेज़ी में). अभिगमन तिथि 2022-04-23.
2. ↑  "قرية لبنانية تفرز نفاياتها منذ 1995 بفضل هذه المرأة.. تعرف عليها | Radiosawa". *www.radiosawa.com* (अरबी में). अभिगमन तिथि 2022-04-23.
3. ↑  جابر, كامل. "زينب مقلّد معلّمة عربصاليم الأولى". *الخيام | khiyam.com* (अरबी में). अभिगमन तिथि 2022-04-23.
4. ↑  "سيدات عربصاليم ينقذن البلدة من النفايات... وتجربة رائدة في دير الزهراني". *annahar.com* (अंग्रेज़ी में). मूल से 26 फ़रवरी 2022 को पुरालेखित. अभिगमन तिथि 2022-04-23.
5. ↑  "تلفزيون- سيدة من قرية لبنانية تظهر كيف يمكن حل مشكلة القمامة في البلاد". *Reuters* (अंग्रेज़ी में). मूल से पुरालेखित 31 मार्च 2022.सीएस1 रखरखाव: BOT: original-url status unknown (link)
6. ↑  "امرأة لبنانية أخذت المبادرة بنفسها وحلّت أزمة النفايات بطريقتها | مجلة الجرس" (अरबी में). अभिगमन तिथि 2022-04-23.
7. ↑  "نساء بلدة عربصاليم سبقن الدولة والجمعيات بحل أزمة النفايات". *alladyqueen.com*. अभिगमन तिथि 2022-04-23.
8. ↑  "مشروع جديد لتحويل النفايات إلى سماد: عربصاليم تلجأ إلى الديدان!". *Lebanon24* (अरबी में). अभिगमन तिथि 2022-04-23.
**ज़ैनब बिन्त खुज़ैमा** (अरबी : زينب بنت خزيمة ) (सी. 596 - 625), जिसे उम्म अल- मसाकिन ("गरीबों की माँ") के नाम से भी जाना जाता है, इस्लामिक पैगंबर मुहम्मद
की पांचवीं पत्नी थीं। कुछ ही समय में मृत्यु के परिणामस्वरूप, उसके बारे में उनकी अन्य पत्नियों की तुलना में कम जाना जाता है।

प्रारंभिक जीवन
--------------

ज़ैनब मुहम्मद की पत्नियों में से पहली थीं जो कुरैश जनजाति से नहीं थीं। उसके पिता, खुज़ेमा इब्न अल-हरिथ, मक्का में हिलाल जनजाति से थे। 

उनके पहले पति उनके चचेरे भाई जाह्म इब्न अम्र इब्न अल-हरिथ थे। 

जबकि ज़ैनब अभी भी एक बहुदेववादी थी, उसने अत्यधिक उदारता के लिए प्रतिष्ठा हासिल की। "उन्हें उनकी दया और उनके लिए दया के कारण 'भिखारियों की माँ' कहा जाता था।" 

यह ज्ञात नहीं है कि ज़ैनब कब इस्लाम में परिवर्तित हो गई, लेकिन उसका दूसरा पति एक प्रमुख मुस्लिम, अब्दुल्ला इब्न जहश था। यह विवाह तलाक में समाप्त हो गया होगा, क्योंकि अब्दुल्ला की मृत्यु के समय ज़ैनब पहले से ही पुनर्विवाह कर चुकी थी; और वह उन लोगों में सूचीबद्ध नहीं है जिन्हें वह 622 में मदीना ले गया था। 

ज़ैनब के अगले पति तुफ़येल इब्न अल-हरिथ थे, जो मुत्तलिब कबीले के एक मुसलमान थे; लेकिन यह विवाह भी तलाक में समाप्त हो गया। 

बाद में ज़ैनब ने तुफैल के भाई उबैदा से शादी कर ली, जो खुद से तीस साल बड़ा था। 622 में वे मदीना में सामान्य उत्प्रवास में शामिल हो गए, जहाँ वे उबैदाह के दो भाइयों के साथ साझा की गई भूमि के एक भूखंड पर रहते थे।  उबैदा मार्च 624 में बद्र की लड़ाई में मारा गया, और ज़ैनब लगभग एक साल तक विधवा रही।

मुहम्मद से विवाह
----------------

बद्र की लड़ाई में उनके पति के शहीद होने के बाद पैगंबर सल्लल्लाहु अलैहि व सल्लम ने उनसे शादी की,

एक **वैकल्पिक सुझाव** यह है कि विवाह राजनीतिक रूप से प्रेरित था, "अपने गोत्र के साथ अच्छे संबंधों की खेती करना।" 

उनके विवाहित जीवन के बारे में एक **कहानी** बताती है कि कैसे एक गरीब आदमी ज़ैनब के घर कुछ आटे की भीख माँगने आया। उसके पास जो कुछ था, उसने उसे दे दिया और उस रात अपने लिए कुछ भी नहीं खाया। उसकी करुणा से प्रेरित होकर, मुहम्मद ने अपनी अन्य पत्नियों को इसके बारे में बताते हुए कहा: "यदि आप अल्लाह में विश्वास रखते हैं ... तो वह आपके लिए जीविका प्रदान करेगा, जैसा कि वह पक्षियों के लिए करता है, जो सुबह अपने घोंसले को भूखा छोड़ देते हैं, लेकिन पेट भरकर लौट आते हैं।" रात को"।

मृत्यु
------

ज़ैनब की मुहम्मद से शादी केवल आठ महीने चली। वह अक्टूबर 625 में लगभग तीस वर्ष की आयु में मर गई। मुहम्मद उसे जन्नत अल-बकी में ले गए और जन्नत की नमाज़ पढ़ी, फिर उसके तीन भाई लाश को रखने के लिए उसकी कब्र में उतरे।

सन्दर्भ
-------

1. ↑  हज़रत ज़ैनब बिन्त खुज़ैमा
2. ↑  उम्मुल मोमिनीन सैयिदा ज़ैनब बिन्त खुज़ैमा रज़ियल्लाहु अन्हा - हिन्दी

इन्हें भी देखें
---------------

* विश्व में इस्लाम धर्म